Účet s elektronickými peniazmi je bezpečnou a flexibilnou alternatívou tradičného bankového účtu. V prípade tohto účtu má zákazník k dispozícii viacero inovatívnych funkcií a môže ho spravovať omnoho jednoduchším spôsobom. Účet s elektronickými peniazmi možno založiť rýchlejšie ako tradičný firemný bankový účet. Na takomto účte sú peniaze zákazníkov uchovávané v elektronickej podobe. Tieto finančné prostriedky môžu zákazníci používať pri uskutočňovaní transakcií a odosielaní či prijímaní platieb (v prípade bankových účtov aj účtov s elektronickými peniazmi). Firemné účty SumUp majú, podobne ako bankové účty, IBAN a ku každému z nich je priradená predplatená Mastercard umožňujúca výber hotovosti z bankomatu. S ohľadom na bezpečnosť sú finančné prostriedky zákazníkov uložené na zabezpečenom účte, ktorý nie je nijakým spôsobom spojený s bankovými účtami spoločnosti SumUp.